rejauldu/bengali-wikipedia huggingface dataset:
ঢাকায় অবস্থিত যুক্তরাজ্যের হাই কমিশন হচ্ছে বাংলাদেশে নিযুক্ত যুক্তরাজ্যের প্রধান কূটনৈতিক মিশন। এটা বারিধারা শহরতলীর ইউনাইটেড নেশন্স সড়কে অবস্থিত।  বাংলাদেশে নিযুক্ত ব্রিটিশ হাইকমিশনার সারাহ কুক ২০২৩ সালে নিয়োগপ্রাপ্ত হন।   ইতিহাস  ৪ ফেব্রুয়ারি ১৯৭২ সালে ব্রিটেন বাংলাদেশকে স্বীকৃতি দেয়, যা অন্যান্য ইউরোপীয় এবং কমনওয়েলথ দেশ থেকেও বাংলাদেশকে স্বীকৃতি এনে দেয় এবং ১৯৭২ সালের ১৮ এপ্রিল কমনওয়েলথ অন্তর্ভুক্ত হয়। ১৯৭২ সালে ব্রিটেন বাংলাদেশের রাজধানী ঢাকায় একটি হাই কমিশন প্রতিষ্ঠা করে, বাংলাদেশে নিযুক্ত প্রথম ব্রিটিশ হাই কমিশনার ছিলেন এন্টোনি গোল্ড্‌স।   আরো দেখুন   বাংলাদেশে অবস্থিত কূটনৈতিক মিশনের তালিকা  বাংলাদেশে নিযুক্ত যুক্তরাজ্যের হাই কমিশনারদের তালিকা   তথ্যসূত্র    বাংলাদেশে নিযুক্ত ব্রিটিশ হাই কমিশনার: এলিসন ব্ল্যাক  বিষয়শ্রেণী:যুক্তরাজ্যের কূটনৈতিক মিশন বিষয়শ্রেণী:ঢাকায় অবস্থিত কূটনৈতিক মিশন বিষয়শ্রেণী:বাংলাদেশ–যুক্তরাজ্য সম্পর্ক বিষয়শ্রেণী:বাংলাদেশে অবস্থিত কূটনৈতিক মিশন
thumb|গোলান মালভূমির একটি শস্যক্ষেত্র গোলান মালভূমি(আরবি:هضبة الجولان|হিব্রু:רמת הגולן) ১১৫০ কিলোমিটার আয়তনের একটি মালভূমি  যা গোলান পর্বতমালার অংশ। ইসরাইলের উত্তর প্রান্তে অবস্থিত সিরিয়ার এই অঞ্চলটি ১৯৬৭ সালের আরব-ইসরাইল যুদ্ধে ইসরাইল দখল করে নিয়েছিল। এ অঞ্চলের জনসংখ্যা প্রায় ৩০,০০০; যার মধ্যে প্রায় অর্ধেকই হলো ১১টি ইসরাইলী অধিকৃত বসতির ইহুদী।   তথ্যসূত্র    গ্রন্থপঞ্জি   Biger, Gideon (2005). The Boundaries of Modern Palestine, 1840–1947. London: Routledge. .  Bregman, Ahron (2002). Israel's Wars: A History Since 1947. London: Routledge. .  Louis, Wm. Roger (1969). "The United Kingdom and the Beginning of the Mandates System, 1919–1922". International Organization, 23(1), pp. 73–96.      Morris, Benny (2001). Righteous Victims. New York, Vintage Books. .         বহিঃসংযোগ    The Syrian Golan – Permanent Mission of the Syrian Arab Republic to the United Nations  Jawlan.org    Gaulonitis in The unedited full text of the 1906 Jewish Encyclopedia]]  Golan, Gaulonitis  in The International Standard Bible Encyclopedia  Qatzrin  What is the dispute over the Golan Heights?  A View From Damascus: Internal Refugees From Golan’s 244 Destroyed Syrian Villages from Washington Report  বিষয়শ্রেণী:সিরিয়া বিষয়শ্রেণী:আরব-ইসরায়েলি সংঘাত বিষয়শ্রেণী:সিরীয় গৃহযুদ্ধ বিষয়শ্রেণী:গোলান মালভূমি
ইন্দিরা দেবী (১৮৭৯ - ১৯২২) (ইংরেজি: Indira Debi) একজন বাঙালি ঔপন্যাসিক, ছোটগল্পকার এবং কবি। তিনি কলকাতার নিবাসী ছিলেন। তার পিতার নাম মুকুন্দদেব মুখোপাধ্যায় এবং ভূদেব মুখোপাধ্যায় তার ঠাকুরদা। তার স্বামীর নাম ললিতমোহন বন্দ্যোপাধ্যায়। ঔপন্যাসিক অনুরূপা দেবী ছিলেন তার বোন। নাট্যশালার অন্যতম প্রতিষ্ঠাতা নাট্যকার নগেন্দ্রনাথ বন্দ্যোপাধ্যায় ছিলেন তার পিতামহ। ইন্দিরা দেবীর প্রকৃত নাম ছিল সুরূপা। তিনি লেখালেখি করার জন্য ইন্দিরা দেবী নাম ব্যবহার করতেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ৮৬, ISBN 978-81-7955-135-6  ইন্দিরা দেবী ছোটবেলায় ঠাকুরদা ভূদেব মুখোপাধ্যায়ের যত্নে শিক্ষিতা হয়েছিলেন। তিনি ছোটবেলাতেই সংস্কৃত কাব্যের অনুবাদ করেছিলেন। স্বর্ণকুমারী দেবীর উৎসাহে তিনি রচনা প্রকাশে উদ্যোগী হয়েছিলেন।   রচনা   কবিতা  গীতিগাথা   উপন্যাস  স্পর্শমণি, পরাজিতা, স্রোতের গতি,   ছোটগল্প  প্রত্যাবর্তন, মাতৃহীন, ফুলের তোড়া, শেষদান, নির্মাল্য, কেতকী   অনুবাদ গ্রন্থ  সৌধরহস্য - এটি ছিল আর্থার কোনান ডয়েলের একটি রচনার অনুবাদ ।   তথ্যসূত্র   বিষয়শ্রেণী:বাঙালি ঔপন্যাসিক বিষয়শ্রেণী:১৯শ শতাব্দীর বাঙালি ঔপন্যাসিক বিষয়শ্রেণী:বাঙালি ছোটগল্পকার বিষয়শ্রেণী:বাংলার নবজাগরণ বিষয়শ্রেণী:বাঙালি কবি বিষয়শ্রেণী:১৮৭৯-এ জন্ম বিষয়শ্রেণী:১৯২২-এ মৃত্যু বিষয়শ্রেণী:বাঙালি লেখক
অপ্পমাদ () বা অপ্রমাদ হলো বৌদ্ধ শব্দ যার আভিধানিক অর্থ বিবেকবান বা উদ্বেগ। কী গ্রহণ করা উচিত এবং কী এড়ানো উচিত সে বিষয়ে অত্যন্ত যত্ন নেওয়া হিসাবে এটিকে সংজ্ঞায়িত করা হয়।Guenther (1975), Kindle Locations 634-635.Kunsang (2004), p. 24.   তাৎপর্য  পালি ত্রিপিটকে, বুদ্ধের প্রাচীনতম শিক্ষার সংগ্রহ, অপ্পমাদ শব্দটি বেশ তাৎপর্যপূর্ণ। সতর্কতা, অধ্যবসায়, ও বিবেক, এই সমস্ত শব্দ যা আপামাদের কিছু দিককে ধরে রাখে। এটিকে মহাযান অভিধর্ম শিক্ষার মধ্যে এগারোটি গুণপূর্ণ মানসিক কারণের মধ্যে একটি হিসেবে চিহ্নিত করা হয়।   তথ্যসূত্র    উৎস   Berzin, Alexander (2006), Primary Minds and the 51 Mental Factors  Guenther, Herbert V. & Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding". Dharma Publishing. Kindle Edition.  Kunsang, Erik Pema (translator) (2004). Gateway to Knowledge, Vol. 1. North Atlantic Books.  Thurman, Robert (2008), The Holy Teaching of Vimalakirti, Pennsylvania State University  বহিঃসংযোগ   dhammapada appamada chapter English  dhammapada appamada chapter Pali  parinibbana sutta  বিষয়শ্রেণী:বৌদ্ধধর্মে উত্তম কারণ বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বৌদ্ধ দার্শনিক ধারণা
রবিউল ইসলাম একজন বাংলাদেশী অধ্যাপক। তিনি রাজশাহী বিশ্ববিদ্যালয়ের সমাজকর্ম বিভাগের অধ্যাপক এবং মেহেরপুরে অবস্থিত মুজিবনগর বিশ্ববিদ্যালয়ের প্রথম উপাচার্য।  প্রাথমিক জীবন রবিউল ইসলাম ঝিনাইদহ জেলার শৈলকূপা উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে ১৯৯৫ সালে স্নাতক ও ১৯৯৬ সালে স্নাতকোত্তর ডিগ্রি লাভ করেন। তিনি থাইল্যান্ডের এশিয়ান ইনস্টিটিউট অব টেকনোলজি থেকে ২০১০ সালে এমএসসি এবং অস্ট্রেলিয়ার ম্যাকুয়ারি বিশ্ববিদ্যালয় থেকে ২০১৫ সালে পিএইচডি ডিগ্রি অর্জন করেন।  কর্মজীবন রবিউল ইসলাম ২০০১ সালে রাজশাহী বিশ্ববিদ্যালয়ের (রাবি) সমাজকর্ম বিভাগে প্রভাষক পদে যোগদান করেন। তিনি ২০০৪ সালে সহকারী অধ্যাপক, ২০১০ সালে সহযোগী অধ্যাপক ও ২০১৭ সালে অধ্যাপক পদে উন্নীত হন।  অধ্যাপনার পাশাপাশি তিনি বিভিন্ন প্রশাসনিক দায়িত্ব পালন করেছেন। তিনি রাবির হোসেন শহীদ সোহরাওয়ার্দী হলের প্রাধ্যক্ষ এবং মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজের স্টিয়ারিং কমিটির নির্বাচিত একজন সদস্য হিসেবে দায়িত্ব পালন করেন।  তিনি ২০২৩ থেকে ২০২৪ সাল পর্যন্ত মেহেরপুরে অবস্থিত মুজিবনগর বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।  প্রকাশনা দেশ ও বিদেশের জার্নালে তার ২০টির বেশি গবেষণা প্রবন্ধ প্রকাশিত হয়েছে। এছাড়া সম্পাদিত গ্রন্থেও তার একাধিক অধ্যায় স্থান পেয়েছে।  তথ্যসূত্র  বিষয়শ্রেণী:ঝিনাইদহ জেলার ব্যক্তি বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিশ্ব  মেধাসম্পদ দিবস প্রতিবছর ২৬ এপ্রিল তারিখে পালন করা হয়।WIPO web site, World Intellectual Property Day – 26 April. Consulted on 20 April 2011. জাতিসংঘের বিশেষ সংস্থা বিশ্ব মেধাসম্পদ সংস্থা ২০০০ সালে প্রথমবারের জন্য এই দিবসটি পালন করেছিল। দৈনন্দিন জীবনের উপরে মেধাসম্পদের কৃতিস্বত্ব (পেটেন্ট), কপিরাইট, বাণিজ্যিক মার্কা (ট্রেডমার্ক) এবং ঔদ্যোগিক ডিজাইনের প্রভাবের বিষয়ে সজাগ করা এই দিবসের মূল উদ্দেশ্য। এর সঙ্গে সৃষ্টিশীল প্রতিভার উদ্‌যাপন করা এবং সৃষ্টিকর্তা এবং উদ্ভাবক সকল সমাজের উন্নয়নে অগ্রণী অবদানের বিষয়ে কৃতজ্ঞতা প্রকাশ করা এর অন্যতম উদ্দেশ্য। ১৯৭০ সালের ২৬ এপ্রিল তারিখে বিশ্ব মেধাসম্পদ সংস্থা প্রতিষ্ঠার জন্য অভিবর্তন কার্যকরী হয়েছিল। সেই ২৬ এপ্রিল তারিখে এই দিবস উদ্‌যাপন করার সিদ্ধান্ত গ্রহণ করা হয়েছিল।  তথ্যসূত্র   বহিঃসংযোগ  বিশ্ব বৌদ্ধিক সম্পত্তি দিবস      বিষয়শ্রেণী:উদ্‌যাপন বিষয়শ্রেণী:এপ্রিল উদ্‌যাপন বিষয়শ্রেণী:মেধা সম্পদ আইন বিষয়শ্রেণী:জাতিসংঘের দিবস
দেওরি () ভারতের মধ্য প্রদেশ রাজ্যের শাহদোল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬০ মিটার (১১৮১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দেৱরি শহরের জনসংখ্যা হল ৫৭৬১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে দেওরি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:শাহদোল জেলার শহর ও নগর
অনিল চৌধুরী (জন্ম: ১২ মার্চ, ১৯৬৫) দিল্লিতে জন্মগ্রহণকারী ভারতের আন্তর্জাতিক ক্রিকেট আম্পায়ার। তিনি এ পর্যন্ত ১৩টি টুয়েন্টি২০ আন্তর্জাতিক ও ৭টি একদিনের আন্তর্জাতিকে আম্পায়ার হিসেবে দায়িত্ব পালন করেছেন। এছাড়াও ইন্ডিয়ান প্রিমিয়ার লিগের বেশকিছুসংখ্যক খেলায় আম্পায়ারিং করেছেন।  ৮ আগস্ট, ২০১৩ তারিখে আইসিসি’র আম্পায়ারদের আন্তর্জাতিক তালিকায় অন্তর্ভুক্তির জন্য ভারতীয় ক্রিকেট নিয়ন্ত্রণ বোর্ড তার নাম প্রেরণ করে। এরপর ২০১৩ সালের অক্টোবর মাসের ১০ তারিখে রাজকোটে অনুষ্ঠিত ভারত-অস্ট্রেলিয়ার মধ্যকার টুয়েন্টি২০ আন্তর্জাতিকে আম্পায়ার হিসেবে তার অভিষেক ঘটে। ২৭ নভেম্বর, ২০১৩ তারিখে কানপুরে অনুষ্ঠিত ভারত-ওয়েস্ট ইন্ডিজের মধ্যকার খেলা পরিচালনার মাধ্যমে একদিনের আন্তর্জাতিকে আম্পায়ার হিসেবে তার অভিষেক ঘটে।   তথ্যসূত্র    আরও দেখুন   আম্পায়ার  টেস্ট ক্রিকেট আম্পায়ারদের তালিকা  আম্পায়ার ও রেফারিদের আন্তর্জাতিক তালিকা  ২০১৩-১৪ অস্ট্রেলিয়া ক্রিকেট দলের ভারত সফর   বহিঃসংযোগ     বিষয়শ্রেণী:ভারতীয় ওডিআই ক্রিকেট আম্পায়ার বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টি২০ আই ক্রিকেট আম্পায়ার বিষয়শ্রেণী:ভারতীয় টেস্ট ক্রিকেট আম্পায়ার বিষয়শ্রেণী:দিল্লি থেকে আগত ক্রিকেটার
সারাওয়াক (জাওয়াই : سراوق; উচ্চারণ - সারাওয়াক) হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম বুমি কেনিয়ালাং, অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।  সারাওয়াকের অবস্থান বোর্নিও দ্বীপের উত্তরপশ্চিম দিকে। এর উত্তরপূর্ব দিকে অবস্থিত এই দ্বীপে মালয়েশিয়ার অন্য প্রদেশ সাবা। এছাড়া এর উত্তরপূর্বে সমুদ্র উপকূলে অবস্থিত ছোট্ট দেশ ব্রুনেই'এর সুলতানশাহী। সারাওয়াকের উত্তর ও উত্তরপশ্চিমে দক্ষিণ চীনসাগর এবং দক্ষিণ ও দক্ষিণপূর্বে ইন্দোনেশিয়া।  ১,২৪,৪৫০ বর্গকিলোমিটার বিস্তৃত এই প্রদেশ শুধু মালয়েশিয়ার বৃহত্তমই নয়, অনেক দিক থেকেই মালয়েশিয়ার অন্য সব প্রদেশ থেকে স্বতন্ত্র। এখানে এমন অনেক উপজাতির বাস, যাদের ভাষা, ধর্ম, কৃষ্টি-সংস্কৃতি, সবই মালয়েশিয়ার অন্য অংশের থেকে পৃথক। রাজধানী কুচিং'এর পাশ দিয়ে বহমান সারাওয়াক নদীর নাম থেকেই এই প্রদেশের নাম সারাওয়াক।   তথ্যসূত্র   বিষয়শ্রেণী:মালয়েশিয়ার অঙ্গরাজ্য বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:সারাওয়াক
গিন্নি মাহি (জন্ম: ২৬ নভেম্বর, ১৯৯৯) একটি ভারতীয় পাঞ্জাবী লোকসঙ্গীত, র‌্যাপ এবং হিপ-হপ  গায়িকা। ভারতের পাঞ্জাব, জলন্ধর থেকে আসা গায়িকার দুইটি গান সোশ্যাল মিডিয়ায় ভাইরাল হওয়ায় তিনি বিখ্যাত হয়েছিলেন। গানগুলি হলোঃ ফ্যান বাবা সাহেব দি এবং ড্যাঞ্জার চামার। তিনি জার্মানিতে গ্লোবাল মিডিয়া ফোরাম (জিএমএফ ২০১৮) তে অংশ নিয়েছিলেন, যেখানে তাকে চাবুক মারার বিরুদ্ধে কথা বলার জন্য https://www.m.dw.com/en/global-media-forum-2018-global-inequalities-and-the-digital-future/a-44122976?xtref=https%253A%252F%252Fwww.google.co.in%252F সমতা ও স্বাধীনতার  জন্য ''ইয়ং ভয়েস '' খেতাব দেত্তয়া হয়েছিল।  গিন্নি তার গানে ভীমরাও রামজি আম্বেডকরের বার্তা দেওয়ার চেষ্টা করার পাশাপাশি লতা মঙ্গেশকর এবং শ্রেয়া ঘোষালকে তাঁর গানের আদর্শ মানেন। মাহি ভারতের বাইরে কানাডা, গ্রীস, ইতালি, জার্মানি এবং যুক্তরাজ্যে পারফর্ম করেছেন। তিনি ২০১৬ সালে এনডিটিভিতে দিল্লির বুরখা দত্তের সাথে তার প্রথম সাক্ষাৎকার দিয়েছিলেন। এরপরে, ২০১৮ সালে তিনি নয়াদিল্লিতে আজতক টিভি চ্যানেল আয়োজিত 'সাহিত্য' সরাসরি কথোপকথনে অংশ নিয়েছিলেন। তিনি ভারতীয় সমাজে নারীদের সমতার পক্ষে বক্তব্য রাখেন। https://www.youtube.com/watch?v=ok5MXktGGAk   জীবনের প্রথমার্ধ  গিন্নি মাহি পাঞ্জাবের জলন্ধরের, আবাদপুরার রাকেশ চন্দর মাহি এবং  পরমজিৎ কৌর মাহির ঘরে জন্মগ্রহণ করেন।  তিনি সাত বছর বয়সে বাবার কাছে গান গাওয়া শুরু করেন। তার বাবা-মা তাদের সমস্ত সন্তানের শেষ নামটি ভারতী রাখেন  যাতে তারা সর্বোপরি ভারতীয় হন। এর ফলে তাঁর মঞ্চের নাম গুরকানওয়াল ভারতী।  তিনি হংস রাজ মহিলা মহা বিদ্যালয় কলেজে সংগীত নিয়ে পড়াশোনা করছেন।  গিন্নি ১৩ বছর বয়সে ধর্মীয় গান গাইতে শুরু করেন। তিনি সংগীতের উপর পিএইচডি করার ইচ্ছা পোষণ করেন যাতে তিনি "ডক্টর" উপাধিটি তার নামের সাথে সংযুক্ত করতে পারেন। তারপরে মুম্বইয়ের একজন বলিউড প্লেব্যাক গায়িকা হয়ে উঠার ইচ্ছে আছে তার।   গাওয়ার স্টাইল  তার গান ডেঞ্জার চামার -এ, তিনি তার বর্ণ নাম চামারের সাথে সম্পর্কিত অপ্রীতিকরতা দূর করে এটিকে আরও শক্তিশালী এবং গর্বের বিষয় হিসাবে রূপান্তরিত করতে চেয়েছেন। তার প্রথম দুটি অ্যালবাম, গুরান দি দিওয়ানি এবং গুরুপুরব হাই কংশি ওলে দা  ছিল রবিদাসিয়া সম্প্রদায়ের ভক্তমূলক গান। তার গানগুলি যাতে কেউ খারাপ না বলে সেটা নিশ্চিত করার জন্য, তার গানের কথাগুলি একটি বিশেষ দল বিশ্লেষণ করে থাকে। এই দলে আছেন তার বাবা-মা, সংগীত পরিচালক অমরজিৎ সিং এবং ভিডিও পরিচালক রমন রজাত।   ডিস্কের  তিনি এখন যে গানগুলো গাইছেন তার মধ্যে আছে রাজনৈতিক ও গোত্র বিরোধী আবহ। এর আগে তিনি পাঞ্জাবি জনগণের মধ্যে কিছুটা স্বীকৃতি অর্জনের জন্য প্রথম দিকে ভক্তিমূলক গানগুলি বেছে নিয়েছিলেল।   অ্যালবাম    গুরান দি দিওয়ানি (২০১৫)   গুরুপুরব হে কানসি ওয়ালে দা (২০১৬))   লোক ফিউশন (২০১৯)   একক অ্যালবাম    ডেঞ্জার চামার (২০১৬)   হক (২০১৬)   ফ্যান বাবা সাহেব দি (২০১৬)   ১৯৩২ (হক ২) (২০১৭)   স্যুট পাটিলিয়া (২০১৭)   সালামান (২০১৮)   রাজ বাবা সাহেব দা (২০১৮)   মার্দ ডেলার (২০১৯)   বাণিজ্যিক গান    ধী হান (কি হোয়া জে আই কে ধী হান)   স্যুট পতিয়ালা   হলি ডে (কভার গান)   ডাউন টু আর্থ   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:ভারতীয় লোক গায়িকা বিষয়শ্রেণী:ভারতীয় গায়ক বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:জলন্ধরের ব্যক্তি বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক
থাম্ব|246x246পিক্সেল|কুবি থাম্ব|মোড়ানো কুবি কুবি হল ঘানার একটি নাম যা লবণাক্ত, শুকনো তিলাপিয়া মাছকে বোঝায়। মাছটির একটি স্বদেশী স্বাদ রয়েছে ঘানার স্থানীয় রেসিপিগুলির স্টু এবং স্যুপে। এটি ঘানার খাবার যেমন বাগান ডিম স্টু, ওক্রো স্টু, কন্টোমিরে স্টু এবং অন্যান্য স্থানীয় ঘানার রেসিপি প্রস্তুত করতে ব্যবহৃত হয়।   প্রস্তুতি  কুবি প্রক্রিয়া করা হয় তাজা তিলাপিয়া মাছটি একটি বেসিনে রেখে, মাছের পেটে লবণ দিয়ে। লবণটি মাছের উপর ৩ দিন চাপা দেওয়া হয়। ৩ দিন পর, মাছটি বের করে নিয়ে সূর্যের আলোতে ৫ দিন বা যতক্ষণ না সমস্ত পানি শুকিয়ে যায়, ততক্ষণ পর্যন্ত শুকানো হয়।   আরও দেখুন    ঘানার রন্ধনশৈলী  ঘানার মানুষ  পশ্চিম আফ্রিকার রন্ধনপ্রণালী  আফ্রিকান রন্ধনশৈলীর তালিকা   তথ্যসূত্র   বিষয়শ্রেণী:ঘানার রন্ধনশৈলী বিষয়শ্রেণী:মাছ রান্না
গ্রাসমাস্টার হল একটি হাইব্রিড ঘাস খেলার মাঠের পৃষ্ঠ যা কৃত্রিম তন্তুর সাথে মিলিত প্রাকৃতিক ঘাসের সমন্বয়ে গঠিত। পদ্ধতিটি ১৯৯৩ সালে নেদারল্যান্ডস থেকে ডেসো স্পোর্টস দ্বারা উন্নত এবং পেটেন্ট করা হয়েছিল। এই হাইব্রিড ঘাস সিস্টেমটি এখন ডেসো স্পোর্টসের দখলের পর টার্কেট স্পোর্টস দ্বারা বাজারজাত করা হয়েছে এবং আরও উন্নত করা হয়েছে এবং তারপর থেকে গ্রাসমাস্টার হিসাবে পুনরায় ব্র্যান্ড করা হয়েছে।   প্রযুক্তি  গ্রাসমাস্টার পুরো খেলার মাঠে সমানভাবে ছড়িয়ে থাকা মাটিতে উল্লম্বভাবে ২০ মিলিয়ন পলিপ্রোপিলিন (পিপি) ফাইবার ঢোকানোর মাধ্যমে একটি প্রাকৃতিক ঘাসের পিচকে শক্তিশালী করে।  দীর্ঘ পিপি ফাইবারগুলি কম্পিউটার-নিয়ন্ত্রিত মেশিন দ্বারা ইনজেকশন করা হয়,  গভীর তাই  পৃষ্ঠের উপরে থাকে। পিপি ফাইবারগুলি প্রায়  এর গ্রিডে ভিতরে ঢোকানো হয়। তৃণমূল তন্তুর সাথে মিশে যায় এবং গভীর ও প্রশস্ত হয়।  পৃষ্ঠের উপরে পিপি ফাইবারগুলি একটি সমান এবং স্থিতিশীল পৃষ্ঠ নিশ্চিত করার জন্য ডিজাইন করা হয়েছে। গ্রাসমাস্টার বীজ বপনের আগে, বীজ বপনের পরে বা ঘাসের সোডে ইনস্টল করা যেতে পারে।  তথ্যসূত্র   বহিঃসংযোগ  গ্রাসমাস্টার ওয়েবসাইট  বিষয়শ্রেণী:ফুটবল সরঞ্জাম বিষয়শ্রেণী:লন ঘাস বিষয়শ্রেণী:ক্রীড়া প্রযুক্তি
thumb| লাইব্রেরি অব কংগ্রেস কন্ট্রোল নাম্বার (এলসিসিএন) যুক্তরাষ্ট্রের লাইব্রেরি অব কংগ্রেসে সংগ্রহসমূহ শনাক্তকরণের জন্য লাইব্রেরি প্রদত্ত একটি ক্রমিক নাম্বারিং ব্যবস্থা। এটি বইয়ের বিষয়বস্তুর সাথে সম্পর্কিত নয় এবং লাইব্রেরি অব কংগ্রেস শ্রেণিবিন্যাসের সাথে বিভ্রান্ত হওয়া উচিত নয়।   ইতিহাস  ১৮৯৮ সাল থেকে এলসিসিএন নম্বর পদ্ধতি ব্যবহার করা হচ্ছে, সেই সময়ে এলসিসিএন সংক্ষিপ্ত রূপটি মূলত লাইব্রেরি অব কংগ্রেস কার্ড নম্বরের জন্য ব্যবহৃত হত। এটিকে অন্যান্য নামের সাথে লাইব্রেরি অব কংগ্রেস ক্যাটালগ কার্ড নম্বরও বলা হয়।  লাইব্রেরি অব কংগ্রেস তাদের গ্রন্থাগারের তালিকার জন্য গ্রন্থাগার তথ্য কার্ড প্রস্তুত করেছিল এবং তাদের তালিকায় ব্যবহারের জন্য কার্ডের নকল কপি অন্যান্য গ্রন্থাগারে বিক্রি করা হত। এটি কেন্দ্রীয়ীকরণ তালিকাভুক্ত হিসেবে পরিচিত এবং প্রতিটি কার্ডকে শনাক্তকরণের জন্য একটি ক্রমিক নম্বর দেওয়া হত যা লাইব্রেরি অব কংগ্রেস কার্ড নম্বর নামে পরিচিত ছিল।  যদিও গ্রন্থাগার সম্পর্কিত বেশিরভাগ তথ্য এখন বৈদ্যুতিকভাবে তৈরি ও সংরক্ষণ করা হয়েছে এবং অন্যান্য গ্রন্থাগারের কাছে পাঠানো হয়েছে, তবুও প্রতিটি নথি শনাক্ত করার প্রয়োজন আছে এবং এলসিসিএন দিয়ে সেই প্রক্রিয়াটি অব্যাহত আছে।  বিশ্বজুড়ে গ্রন্থাগারিকরা যুক্তরাষ্ট্রে প্রকাশিত বেশিরভাগ বইয়ের তালিকা তৈরির প্রক্রিয়াতে এই অনন্য সনাক্তকারীকে ব্যবহার করে। এটি তাদের সঠিক তালিকাভুক্ত ডেটাতে (ক্যাটালগিং রেকর্ড হিসেবে পরিচিত) পৌঁছাতে সহায়তা করে, যা কংগ্রেসের লাইব্রেরি এবং তৃতীয় পক্ষগুলি ওয়েবে এবং অন্যান্য মিডিয়ার মাধ্যমে উপলব্ধ করে।  ২০০৮ সালের ফেব্রুয়ারি থেকে লাইব্রেরি অব কংগ্রেস সমস্ত এলসিসিএনের জন্য একটি স্থিতিশীল ইউআরএল সরবরাহ করেছে।   আরও দেখুন   কর্তৃপক্ষ নিয়ন্ত্রণ  আন্তর্জাতিক মান পুস্তক সংখ্যা (আইএসবিএন)  ভার্চুয়াল ইন্টারন্যাশনাল অথরিটি ফাইল (ভিএএএফ)  অনলাইন কম্পিউটার লাইব্রেরি সেন্টার (ওসিএলসি)   তথ্যসূত্র    বহিঃসংযোগ   লাইব্রেরি অব কংগ্রেস নেইমস (এনএএফ)    বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ বিষয়শ্রেণী:শনাক্তকারী বিষয়শ্রেণী:লাইব্রেরি অব কংগ্রেস
চৌবাড়ী ড. সালাম জাহানারা ডিগ্রী কলেজ কামারখন্দ উপজেলা সিরাজগঞ্জ জেলা    বাংলাদেশের একটি বেসরকারি কলেজ । এই কলেজটি "চৌবাড়ী কলেজ" নামে পরিচিত। http://kamarkhand.sirajganj.gov.bd/site/education_institute/0f6542d8-1aba-11e7-8120-286ed488c766/চৌবাড়ী%20ড.%20সালাম%20জাহানারা%20ডিগ্রী%20কলেজ আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।  ইতিহাস চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে।  বিভাগ সমূহ  উচ্চ মাধ্যমিক পর্যায়ে  বিজ্ঞান  মানবিক  ব্যবসায় শিক্ষা  ছাত্র-ছাত্রীর সংখ্যা  একাদশ ২৯৫  দ্বাদশ ৩৩০ প্রথম বর্ষ ৮৭ ডিগ্রী(পাস)  দ্বিতীয় বর্ষ ১১৮ ডিগ্রী(পাস)  তৃতীয় বর্ষ ১৩৬ ডিগ্রী(পাস) অর্জন প্রতিষ্ঠা লগ্ন থেকে অত্র কলেজটি শিক্ষা,সাংকৃতিক, খেলাধুলায় স্ব স্ব ক্ষেত্রে উল্লেখযোগ্য অবদান রেখে চলেছে। প্রতি বছরে অত্র কলেজ থেকে উল্লেখযোগ্য সংখ্যক শিক্ষার্থী উচ্চমাধ্যমিক পরীক্ষায় A+ পায় এবং ডিগ্রী পর্যায়ে প্রথম শ্রেণী পেয়ে আসছে। এই প্রতিষ্ঠান থেকে অনেক মেধাবী শিক্ষার্থী দেশ ও জাতীর কল্যাণে নিজ নিজ পেশায় দক্ষতার সাথে অবদান রাখছে।  ভবিষৎ পরিকল্পনা কলেজটিতে আগামী বছর গুলোতে শতভাগ পাশের হার নিশ্চিত করা। A+ প্রাপ্তির হার বৃদ্ধি করা। দেশ জাতীয় উন্নয়নে যুগোপযোগী শিক্ষা দান করা। শিক্ষার্থীদের মনোনশীলতার উন্নয়নসহ ডিজিটাল বাংলাদেশ গড়ার কাজে সহায়তা করা। ডিগ্রী স্তর থেকে স্নাতক সম্মান পর্যায়ে উনীণত করা।  আরও দেখুন  সরকারি কলেজ   বেসরকারি কলেজ   তথ্যসূত্র   বহিঃসংযোগ  বিষয়শ্রেণী:বাংলাদেশের বেসরকারি মহাবিদ্যালয় বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিরাজগঞ্জ জেলার মহাবিদ্যালয়
চন্দনবাইশা ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। অবস্থান  যোগাযোগ   আয়তন এই ইউনিয়নের মোট আয়তন ১২.৬৭ বর্গকিলোমিটার। ইতিহাস জনসংখ্যা ২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।  প্রশাসনিক কাঠামো ইউনিয়নটি ১০টি গ্রাম ও ৫টি মৌজা নিয়ে গঠিত। শিক্ষা ব্যবস্থা এই ইউনিয়নের সাক্ষরতার হার ২৪.২% হাট-বাজার  জনপ্রতিনিধি ইউনিয়নের বর্তমান চেয়ারম্যান শাহাদত হোসেন দুলাল  পূর্বতন চেয়ারম্যানবৃন্দ  মোঃ মজু ফকির   মোঃ ফরিদ ফকির  মোঃ নজির আকন্দ  মোঃ জাহানবক্স   মোঃ মোস্তাফিজার রহমান   মোঃ আসাদুজ্জামান (আছাদ)   ধর্মীয় উপাসনালয়  চন্দনবাইশা যমুনা নদীর পাড়  উল্লেখযোগ্য ব্যক্তিত্ব  তথ্যসূত্র
চরাদি বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।   আয়তন  চরাদি ইউনিয়নের আয়তন ৬,৯৫৯ একর।   প্রশাসনিক কাঠামো  চরাদি ইউনিয়ন বাকেরগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চরাদি ইউনিয়নের মোট জনসংখ্যা ১৯,২৩৩ জন। এর মধ্যে পুরুষ ৯,০৭১ জন এবং মহিলা ১০,১৬২ জন। মোট পরিবার ৪,৫৩১টি।   শিক্ষা  ২০১১ সালের আদমশুমারি অনুযায়ী চরাদি ইউনিয়নের সাক্ষরতার হার ৫৯.৫%।   আরও দেখুন   বাকেরগঞ্জ উপজেলা  বাকেরগঞ্জ থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বাকেরগঞ্জ উপজেলার ইউনিয়ন
কারিগরি এবং প্রযুক্তিবিদ্যায় স্বয়ংক্রিয় নিয়ন্ত্রণ বলতে ক্রমাগত ও সরাসরি মানবিক হস্তক্ষেপ ছাড়াই যন্ত্রের কাজ করতে পারার ক্ষমতাকে বোঝায়। thumb|অনেক বিশালায়তন বৈদ্যুতিক সরঞ্জাম চালানোর জন্য ন্যূনতম মানবিক নিয়ন্ত্রণ প্রয়োজন হয়। এটির ব্যবহার গৃহস্থালির বয়লার নিয়ন্ত্রণকারী থার্মস্ট্যাট থেকে শুরু করে বৃহ্ৎ শিল্প নিয়ন্ত্রণকারী ব্যবস্থা--যেখানে হাজারেরও বেশি ইনপুট ও আউটপুট আছে--সর্বত্র রয়েছে।জটিলতার ক্ষেত্রে এর ব্যপ্তি সাধারন অন অফ থেকে অনেক উচু স্তরীয় অ্য়ালগোরিদম পর্যন্ত।  সবচেয়ে সহজ স্বয়ংক্রিয় নিয়ন্ত্রণ লুপের ক্ষেত্রে, একটি নিয়ন্ত্রক কাঙ্ক্ষিত মানের সাথে প্রাপ্ত মানের তুলনা করে এবং পরিশেষে এরর সিগনাল নির্দেশ করে  যদি ইনপুটে কিছু পরিবর্তনের দরকার হয়। এভাবে গোলমাল  সত্ত্বেও প্রক্রিয়াটি  তার নির্দিষ্ট মানে স্থির থাকে। এই  বন্ধ  লুপ  প্রক্রিয়া  ঋণাত্মক  ফিডব্যাকের প্রয়োগ। নিয়ন্ত্রণ  তত্ত্বের  গাণিতিক  ভিত্তি  আঠেরোশো শতকে শুরু হয় এবং বিশ শতকে প্রভূতভাবে উন্নত হয়।   খোলা-লুপ ও বন্ধ-লুপ (ফিডব্যাক) নিয়ন্ত্রণ  সাধারণত, দু'ধরনের নিয়ন্ত্রণ লুপ  হয়; খোলা লুপ নিয়ন্ত্রণ ও বন্ধ লুপ (ফিডব্যাক) নিয়ন্ত্রণ।  খোলা লুপ নিয়ন্ত্রণের  ক্ষেত্রে, নিয়ন্ত্রকের  নিয়ন্ত্রণ  ক্রিয়া  প্রক্রিয়ার আউটপুটের ওপর নির্ভরশীল নয়।এর একটি ভালো উদাহরণ টাইমার নিয়ন্ত্রিত কেন্দ্রীয়  তাপীয়  বয়লার  যাতে তাপ  নির্দিষ্ট  সময়ের  জন্য  প্রবাহিত  হয়,  ইমারতের  তাপমাত্রা যাইহোক না কেন।(নিয়ন্ত্রণ ক্রিয়া হল বয়লারের অন/অফ। প্রক্রিয়ার আউটপুট ইমারতের তাপমাত্রা।)  বন্ধ লুপ  নিয়ন্ত্রণের ক্ষেত্রে, নিয়ন্ত্রকের  নিয়ন্ত্রণ  ক্রিয়া  প্রক্রিয়ার আউটপুটের ওপর নির্ভরশীল। এক্ষেত্রে ইমারতের তাপমাত্রা পর্যবেক্ষ্ণ করার জন্য একটি থার্মোস্ট্যাট যুক্ত করা হয় এবং একটি ফিডব্যাক সিগনাল পাঠায় যার দ্বারা নিশ্চিত করা যায় যে ইমারতের তাপমাত্রা থার্মোস্ট্যাটে চিহ্নিত তাপমাত্রাতেই স্থির আছে। তাই বন্ধ লুপ  নিয়ন্ত্রকের একটি ফিডব্যাক লুপ আছে যা নিশ্চিত করে যে নিয়ন্ত্রক 'চিহ্নিত মানের' সাথে সমান আউটপুট দিচ্ছে। এজন্য বন্ধ লুপ  নিয়ন্ত্রকগুলিকে ফিডব্যাক  নিয়ন্ত্রকও বলা হয়।  ব্রিটিশ প্রামাণ্য প্রতিষ্ঠান অনুসারে বন্ধ লুপের সংজ্ঞা 'একটি ফিডব্যাক যুক্ত নিয়ন্ত্রক ব্যবস্থা যা কোনো কাজকে এমনভাবে নিয়ন্ত্রণ করে যাতে বিচ্যুতি শূন্য হয়। "   ফিডব্যাক নিয়ন্ত্রণ এমন একটা ব্যবস্থা যা এ সিস্টেমের পরিবর্তনশীল উপাদানের সাথে অপর সিস্টেমের পরিবর্তনশীল উপাদানের তুলনা করে এবং উভয়ের পার্থক্যকে নিয়ন্ত্রক হিসেবে ব্যবহার কর  অত্যাধুনিক স্বয়ংক্রিয় ব্যবস্থা ফিডব্যাকের মাধ্যমে বিমান, যোগাযোগ এবং অন্যান্য শিল্প ক্ষেত্রেও বিপ্লব এনেছে । বন্ধ লুপ নিয়ন্ত্রণের তাত্ত্বিক ভিত্তি হল নিয়ন্ত্রণ তত্ত্ব ।   নিয়ন্ত্রণ ক্রিয়া  নিয়ন্ত্রণ ক্রিয়া নিয়ন্ত্রক আউটপুট ক্রিয়ারই রূপ।   বিচ্ছিন্ন  নিয়ন্ত্রণ  অন/অফ হল সবচেয়ে সরল নিয়ন্ত্রণ । যেমন ঘরে ব্যবহৃত থার্মোস্ট্যাট বৈদ্যুতিক স্পর্শ শুরু করে বা শেষ করে।   পিআইডি নিয়ন্ত্রক  ডান|থাম্ব|400x400পিক্সেল|একটি ফিডব্যাক লুপে পিআইডি নিয়ন্ত্রকের ব্লক ডায়াগ্রাম। r(t) হল সেট পয়েন্ট বা কাঙ্ক্ষিত মান , y(t) প্রাপ্ত মান। থাম্ব|শিল্পক্ষেত্রে ব্যবহৃত 4-20 mA বৈদ্যুতিক লুপের কার্যপ্রণালী।   আরও দেখুন   তথ্যসূত্র   আরও পড়ুন   V. Gurevich "Electronic Devices on Discrete Components for Industrial and Power Engineering", CRC Press, New York, 2008, 418 p.  Tang Bingxin "Fundamentals of Control Engineering", 37 p.  https://web.archive.org/web/20100420113249/http://www.tpub.com/content/doe/h1013v2/css/h1013v2_112.htm  বিষয়শ্রেণী:স্বয়ংক্রিয়তা বিষয়শ্রেণী:স্বয়ংক্রিয় নিয়ন্ত্রণ